
	Hammarskjöld – Onsdag d. 18. september
Drama, politik, biografi – 114 min. – Svensk
Året er 1961, og Hammarskjöld har kun et år tilbage af sin stilling, hvor hans vigtigste opgave har været at afkolonisere Afrikaarbejdet kræver alt af ham, og Hammarskjöld lever et ensomt liv, hvor han må undertrykke sin seksualitet. Han bruger aftenerne på at skrive poesi og drømme om sit liv efter FN, men Den kolde krig raser afsted for fuld kraft, og som en sidste mission påtager Hammarskjöld sig opgaven at formidle fred i Congo.  En umulig opgave, ifølge mange. En selvmordsmission, ifølge andre.


	Instruktør
	Per Fly

	Skuespillere
	Mikael Persbrandt, Francis Chouler, Richard Brake, Sara Soulié, Hakeem Kae-Kazim, Cian Barry, Thure Lindhardt og Colin Salmon

	Regnen skyller alting bort – Mandag d. 7. oktober
Komedie, hittebørn – 129 min. – Koreansk
Filmen 'Regnen skyller alt bort' er et sydkoreansk drama, der vandt den uafhængige Jurypris på Cannes Film Festivalen 2022.
Sang-hyeon driver et renseri og er i konstant gæld, mens Dong-soo arbejder i en kirke, hvor forældre anonymt kan efterlade deres baby, hvis de ikke ønsker at beholde det. 
De to mænd sletter spor fra overvågningskameraerne, stjæler børnene for at sælge dem på det sorte marked. Deres liv kompliceres yderligere da en mor pludselig vender tilbage efter sin søn.

	Instruktør
	Hirokazu Kore-eda – samme instruktør som Shoplisters

	Medvirkende
	Song Kang-ho, Dong-won Gang, Bae Doona 

	Io Capitano – Onsdag d. 30. oktober
Dæmoni, flygtning, penge, bedrag, menneskesyn,
– 121 min. – Italiens, fransk, belgisk
Filmen 'Io Capitano' giver et rørende og gribende indblik i de udfordringer, som migranter står over for i deres søgen efter en bedre fremtid.  Migrantdramaet fortælles fra perspektivet af to unge senegalesiske drenge, der begiver sig ud på en rejse fra Vestafrika til Italien. Det, der starter som et eventyr for fætrene Seydou og Moussa udvikler sig til afpresning, udnyttelse og død på deres tur nordpå gennem Niger og Libyen til Middelhavets rand

	Instruktør
	Matteo Garrone

	Medvirkende
	Seydou Sarr, Moustapha Fall, Issaka Sawadogo, Hichem Yacoubi

	The man who knew infinity – Torsdag d. 21. november
Drama, dokumentar – 120 min. – USA	
Den unge, uskolede matematiker Srinivasa Ramanujan inviteres af professor G. H. Hardy til universitetet i Cambridge. Ramanujans teorier skal afprøves, men han møder stor modstand hos den etablerede, akademiske verden både p.g.a. hans utraditionelle tilgang til matematikken, men også pga. hans indiske baggrund.

	Instruktør
	Dayna Goldfine

	Medvirkende
	Dev Patel, Jeromy Irons, Stephen Fry, Toby >Jones

	Madeleines Paris – Mandag d. 6. januar
Drama– 91 min. – Fransk
92-årige Madeleine bestiller en taxa, der skal køre hende til det hjem, hvor hun skal tilbringe sin sidste tid. Taxachaufføren Charles, der henter Madeleine, har et godt hjerte, men kæmper med det hele – også med økonomien. Da Madeleine ikke har travlt med at komme frem, tager de en lang omvej gennem Paris’ fantastiske gader. En tur der udvikler sig til at blive uforglemmelig for dem begge. Sløret løftes for Madeleines forbløffende liv, og et unikt venskab spirer mellem de to. Et venskab, der ændrer deres liv for altid. Med lige dele latter og tårer er ’Madeleines Paris’ en uimodståelig fortælling om livets forunderlige veje.

	Instruktør
	Juho Kuosmanen

	Medvirkende
	Seidi Haarla, Yuriy Borisov

	Perfect days – Torsdag d. 30. januar 
Drama – 123 min. – Japansk
Perfect følger Hirayama og hans liv som rengøringshjælp på Tokyos offentlige toiletter. Hirayama spiser samme sted hver dag. Han køber bøger i genbrugsbutikken og læser sig i søvn. Og så forsøder han sine køreture (Wim Wenders er og bliver road movie-instruktøren par excellence) med sine kassettebånd med Lou Reed, Patti Smith og hvad han nu sætter pris på. I Wenders’ iscenesættelse vokser de umiddelbart enkle elementer sammen til en smuk, bevægende og såre humanistisk hyldest til livet i al sin hverdagspragt.

	Instruktør
	Wim Wenders

	Medvirkende
	Kôji Yakusho, Tokio Emoto, Arisa Nakano

	Lærerværelset -Onsdag d. 26. februar
Drama  -  98 min. – Tysk
Årets tyske Oscar-kandidat byder på en sand tour-de-force-præstation af ‘Babylon Berlin-skuespilleren Leonie Benesch i rollen som den unge folkeskolelærer, Carla, der har en (alt for, viser det sig) idealistisk tilgang til lærergerningen. Da en dreng med tyrkisk baggrund anklages for at stå bag en række tyverier på skolen, ydmyges han efter noder foran hele klassen. Carla beslutter sig imidlertid for at undersøge sagen nærmere, og ved hjælp af kameraet på sin computer bibringes hun helt anden viden, end den skolen har ageret på baggrund af. Hvilket afføder nye dilemmaer – med svare konsekvenser. ’Lærerværelset’ var den helt store vinder til German Film Awards 2023, hvor filmen vandt for Bedste Film, Bedste Instruktion, Bedste Manuskript, Bedste Kvindelige Skuespiller og Bedste Klip.

	Instruktør
	Hany Abu-Assad

	Medvirkende
	Qais Attallah, Heba Attallah, Ahmad Qassim, Abdalkarim Abubaraka

	Nogle går rundt i fladtrådte sko – Mandag 10. marts
Dokumentar, musik -105 min. – Sverige
Cornelis Vreeswijk var en legende – og ikke kun i den hollandsk-fødte troubadours adopterede hjemland, Sverige. Han var poet, sangskriver, samfundskritiker – og pænt umådeholden i forhold til kærlighed, alkohol og stoffer. Magnus Gertten (’Björn Afzelius – ’Tusen bitar’) behersker virkelig kunsten at blotlægge en artist gennem dennes værk og liv. Også her tages vi med på en filmisk og musikalsk opdagelsesrejse – med Cornelis’ stemme som bærende element. Filmen kommer vidt omkring i sin mangefacetterede hovedpersons univers – naturligvis med stærkt fokus på hans sympati for og kærlighed til samfundets mest udsatte.

	[bookmark: _Hlk176879890]Instruktør
	Magnus Gertten

	Medvirkende
	Cornelis Vreeswijk

	Gondola – Onsdag d. 26. marts
Drama – 82 min. - Tysk, Georgisk
En ung kvinde rejser tilbage til sin landsby i en smuk dal i Georgien for at deltage i en begravelse. Hun er imidlertid ikke velkommen af den afdødes familie, som heller ikke tilbyder hende logi. Så i et forsøg på klare sig selv, tager hun arbejde som gondolfører i den lokale gondolbane, der er et populært transportmiddel i den lille dal. Her møder hun en anden ung kvindelig konduktør, sød musik opstår, og gondolvognenes taktvise rejser over dalen udvikler sig til en romantisk dans mellem de to unge kvinder. Men svævebanens operatør har også et godt øje til den ene gondolfører, så da han opdager kvindernes romance, forsøger han at sætte en kæp i hjulet på den spirende kærlighed.

	Instruktør
	Veit Helmer

	Medvirkende
	Nino Soselia, Mathilde Irrmann, Zuka Papuashvili, Naira Chichinadze




	[bookmark: _Hlk111311894][image: Smoke – Lej eller køb, og stream på Blockbuster]
	Smoke – Lørdag d. 12. april – kl. 15 – 22       CAFEAFTEN
Drama – Japan/USA  108 min.
Litterat ved Københavns Universitet og førende ekspert i Paul Austers forfatterskab Inge Birgitte Siegumfeldt vil indlede med et oplæg om Paul Auster
New York-forfatteren Paul Auster har skrevet manuskript til denne intime hverdagshyldest til Brooklyn. Handlingen udspiller sig omkring den lokale tobakskiosk, The Brooklyn Cigar Company. Den lille tilrøgede butik fungerer som samlingssted og skriftestol for bydelens brogede befolkning, der mødes over en smøg. Vægten af røg er forholdet mellem en cigaret og dens aske, hedder det i en af filmens anekdoter. ’Smoke’ følger fem udvalgte personer og måden hvorpå deres veje på forskellig vis krydser hinanden. Der er forfatteren Paul, hvis liv en dag reddes af en ung sort mand, Rachid. Der er Rachids for længst forsvundne far. Og så er der ikke mindst tobaksbutiksindehaveren Auggie Wren, hvis ukendte datter pludselig melder sig i farens liv. En vidunderlig film om de små historier i den store metropol.

	Instruktør
	Wayne Wang

	Medvirkende
	Harvey Keitel, William Hurt, Forest Whitaker, John Lurie

	Til verdens ende – Mandag d. 25. august – GENERALFORSAMLING – OBS kl. 19.00
Drama – 113 min. - Engelsk
Kærlighedsdramaet 'Til verdens ende' (The Dead Don’t Hurt) er historien om to elskende ved verdens ende. Historien udspiller sig i det vestlige USA i 1860’erne, hvor den selvstændige Vivienne indleder et forhold til den danske immigrant Holger Olsen (Viggo Mortensen). 
På trods af Viviennes modstand imod at blive tæmmet ud fra de gængse rollemønstre, starter de et rigt men beskedent liv i en lille flække i Nevada. Kærligheden trues dog, da borgerkrigen skiller dem ad, og Vivienne må klare sig selv i deres nye hjemby, som kontrolleres af korrupte politikere og skrupelløse individer. 

	Instruktør
	Viggo Mortensen

	Medvirkende
	Viggo Mortensen, Vicky Krieps

